CELEX: 32021D0830(02)
Language: lt
Date: 2021-08-26 00:00:00
Title: Komisijos įgyvendinimo sprendimas 2021 m. rugpjūčio 26 d. kuriuo ištaisomas Įgyvendinimo sprendimas (ES) 2020/2182, kuriuo pagal Europos Parlamento ir Tarybos reglamentą (ES) Nr. 649/2012 nustatomas galutinis Sąjungos atsakymas dėl būsimo tam tikrų cheminių medžiagų importo 2021/C 348 I/02

2021 8 30   
               
               
                  LT
               
               
                  Europos Sąjungos oficialusis leidinys
               
               
                  CI 348/3
               
            
         KOMISIJOS ĮGYVENDINIMO SPRENDIMAS
         2021 m. rugpjūčio 26 d.
         kuriuo ištaisomas Įgyvendinimo sprendimas (ES) 2020/2182, kuriuo pagal Europos Parlamento ir Tarybos reglamentą (ES) Nr. 649/2012 nustatomas galutinis Sąjungos atsakymas dėl būsimo tam tikrų cheminių medžiagų importo
         (2021/C 348 I/02)
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2012 m. liepos 4 d. Europos Parlamento ir Tarybos reglamentą (ES) Nr. 649/2012 dėl pavojingų cheminių medžiagų eksporto ir importo (1), ypač į jo 13 straipsnio 1 dalies antrą ir trečią pastraipas,
         pasikonsultavusi su komitetu, įsteigtu pagal 2006 m. gruodžio 18 d. Europos Parlamento ir Tarybos reglamento (EB) Nr. 1907/2006 dėl cheminių medžiagų registracijos, įvertinimo, autorizacijos ir apribojimų (REACH), įsteigiančio Europos cheminių medžiagų agentūrą, iš dalies keičiančio Direktyvą 1999/45/EB bei panaikinančio Tarybos reglamentą (EEB) Nr. 793/93, Komisijos reglamentą (EB) Nr. 1488/94, Tarybos direktyvą 76/769/EEB ir Komisijos direktyvas 91/155/EEB, 93/67/EEB, 93/105/EB bei 2000/21/EB (2), 133 straipsnį,
         kadangi:
         
                     (1)
                  
                  
                     patikrinus Komisijos įgyvendinimo sprendimą (ES) 2020/2182 (3), kuriuo taip pat iš dalies pakeistas 2014 m. gegužės 15 d. Komisijos įgyvendinimo sprendimo (4) priedas, jame aptiktos dvi klaidos;
                  
               
                     (2)
                  
                  
                     2014 m. gegužės 15 d. Komisijos įgyvendinimo sprendime buvo tik vienas priedas. Įgyvendinimo sprendimo (ES) 2020/2182 2 straipsnyje daroma klaidinga nuoroda į 2014 m. gegužės 15 d. Įgyvendinimo sprendimo II priedą;
                  
               
                     (3)
                  
                  
                     2014 m. gegužės 15 d. Komisijos įgyvendinimo sprendimo priede pateiktas atsakymas dėl metilazinfoso importo per klaidą nebuvo įtrauktas į Įgyvendinimo sprendimo (ES) 2020/2182 II priedą ir todėl išbrauktas iš 2014 m. gegužės 15 d. Komisijos įgyvendinimo sprendimo priedo. Atsakymo dėl metilazinfoso importo iš to įgyvendinimo sprendimo priedo nebuvo ketinama išbraukti, todėl į minėtąjį priedą jis turėtų būti vėl įtrauktas;
                  
               
                     (4)
                  
                  
                     todėl Įgyvendinimo sprendimas (ES) 2020/2182 turėtų būti atitinkamai ištaisytas;
                  
               
                     (5)
                  
                  
                     kadangi Įgyvendinimo sprendimas (ES) 2020/2182 taikomas nuo 2020 m. gruodžio 18 d., jo ištaisymas taip pat turėtų būti taikomas nuo tos dienos, nes neturėtų kilti abejonių dėl atsakymo dėl metilazinfoso importo tolesnio ir nepertraukiamo galiojimo,
                  
               NUSPRENDĖ:
         
            1 straipsnis
            Komisijos įgyvendinimo sprendimo (ES) 2020/2182 2 straipsnis pakeičiamas taip:
            
               „2014 m. gegužės 15 d. Komisijos įgyvendinimo sprendimo, kuriuo priimami Sąjungos sprendimai dėl tam tikrų cheminių medžiagų importo pagal Reglamentą (ES) Nr. 649/2012, priedas pakeičiamas šio sprendimo II priedu.“
            
         
         
            2 straipsnis
            Komisijos įgyvendinimo sprendimo (ES) 2020/2182 II priedas pakeičiamas šio sprendimo priedu.
         
         
            3 straipsnis
            Šis sprendimas taikomas nuo 2020 m. gruodžio 18 d.
         
         
            Priimta Briuselyje 2021 m. rugpjūčio 26 d.
            
               
                  Komisijos vardu
               
               Virginijus SINKEVIČIUS
               
                  Komisijos narys
               
            
         
         
            (1)  OL L 201, 2012 7 27, p. 60.
         
            (2)  OL L 396, 2006 12 30, p. 1.
         
            (3)  Komisijos įgyvendinimo sprendimas (ES) 2020/2182 2020 m. gruodžio 18 d. kuriuo pagal Europos Parlamento ir Tarybos reglamentą (ES) Nr. 649/2012 nustatomas galutinis Sąjungos atsakymas dėl būsimo tam tikrų cheminių medžiagų importo ir iš dalies keičiamas 2014 m. gegužės 15 d. Komisijos įgyvendinimo sprendimas, kuriuo priimami Sąjungos sprendimai dėl tam tikrų cheminių medžiagų importo pagal tą reglamentą (OL L 433, 2020 12 22, p. 55).
         
            (4)  2014 m. gegužės 15 d. Komisijos įgyvendinimo sprendimas, kuriuo priimami Sąjungos sprendimai dėl tam tikrų cheminių medžiagų importo pagal Europos Parlamento ir Tarybos reglamentą (ES) Nr. 649/2012 (OL C 152, 2014 5 20, p. 2).
      
      
         
            PRIEDAS
            
               
                  
                     „II PRIEDAS
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                     
                        
                  
               “